open-index/open-wikipedia-markdown huggingface dataset:
Τριπλή Θεά

μικρογραφία|Σύμβολο της Τριπλής Θεάς (Αύξων μηνίσκος, πανσέληνος, φθίνων μηνίσκος)

Η **Τριπλή Θεά** είναι μία θεότητα ή ένα αρχέτυπο θεότητας, που λατρεύεται σε πολλές νεοπαγανιστικές και πνευματικές παραδόσεις. Στις πιο κοινές νεοπαγανιστικές εθιμοτυπίες, η Τριπλή Θεά προβάλλεται ως μία Τριαδική Θεότητα αποτελούμενη από τρεις ξεχωριστές μορφές ή φιγούρες οι οποίες βρίσκονται ενωμένες, ως μία οντότητα. Οι φιγούρες αυτές, αναφέρονται συνήθως ως η **Παρθένα Θεά** (Maiden), η **Μητέρα Θεά** (Mother Goddess) και η **Γηραιά Θεά** (Crone), οι οποίες αντιπροσωπεύουν τις τρεις φάσης της ζωής μιας γυναίκας, όσον αφορά την αναπαραγωγή - πριν, κατά τη διάρκεια και μετά την ικανότητα του σώματος να αποκτήσει παιδί. Σε διάφορες μορφές της θρησκείας της **[[Wicca]]**, ο αρσενικός της σύντροφος είναι ο Θεός με τα Κέρατα.

Η Τριπλή Θεά αποτέλεσε αντικείμενο της συγγραφής του εξέχοντος ποιητή, μυθιστοριογράφου και μυθογράφου Ρόμπερτ Γκρέιβς στα μέσα του 20ου αιώνα, σε βιβλία του όπως  και "Οι ελληνικοί μύθοι" καθώς και στη ποίηση του. Οι σύγχρονες νεοπαγανιστικές αντιλήψεις για την Τριπλή Θεά έχουν επηρεαστεί σε μεγάλο βαθμό από τον Γκρέιβς, ο οποίος την θεωρούσε συνεχή μούσα όλης της αληθινής ποίησης, καθώς ο ίδιος ανοικοδόμησε την αρχαία λατρεία της, αντλώντας στοιχεία από την υποτροφία της εποχής του, ειδικότερα από την Τζέιν Έλεν Χάρισον και από άλλους τελετουργικούς του Κέιμπριτζ. Ο Ούγγρος μελετητής της ελληνικής μυθολογίας Καρλ Κερένυι, άσκησε μεγάλη επιρροή, ο οποίος αντιλήφθηκε επίσης, μια βασική θεά τριπλού φεγγαριού στην ελληνική μυθολογία . Πιο πρόσφατα, η πασίγνωστη αρχαιολόγος Μαρίγια Γκιμπούτας είχε υποστηρίξει την αρχαία λατρεία μιας τριαδικής θεότητας στην Ευρώπη, προκαλώντας έτσι, μεγάλες αντιπαραθέσεις. Πολλά συστήματα νεοπαγανιστικών πεποιθήσεων ακολουθούν τον Γκρέιβς στη χρήση της μορφής της Τριπλής Θεάς και εξακολουθούν να επηρεάζουν τον φεμινισμό, τη λογοτεχνία, τη ψυχολογία του Καρλ Γκούσταβ Γιουνγκ και τη λογοτεχνική κριτική.

Κατηγορία:Θεές της γονιμότητας
Κατηγορία:Θεές
Κατηγορία:Γουίκα
Κόνων (μυθογράφος)

Ο **Κόνων** (*γεν*: Κόνωνος) ήταν αρχαίος Έλληνας γραμματικός και μυθογράφος της εποχής του Αυγούστου (63 π.Χ. - 14 μ.Χ.), ο συγγραφέας ενός έργου με τίτλο *Διηγήσεις*, απευθυνόμενο στον Αρχέλαο, βασιλιά της Καππαδοκίας. Ήταν μια συλλογή από πενήντα αφηγήσεις σχετικά με τη μυθική και ηρωική περίοδο και ειδικότερα την ίδρυση αποικιών. 

Μια επιτομή του έργου διατηρήθηκε στη *[[Μυριόβιβλος|βιβλιοθήκη]]* του Φωτίου, πατριάρχη της Κωνσταντινούπολης τον 9ο αιώνα. Ο Φώτιος επαινεί το αττικό στυλ του Κόνωνα και παρατηρεί ότι ο Νικόλαος ο Δαμασκηνός δανείστηκε πολλά από αυτόν. Υπάρχουν ξεχωριστές εκδόσεις αυτής της περίληψης από τον Gale, τον Teucher και τον Kanne. 

Ο Δίων ο Χρυσόστομος αναφέρει έναν ρητορικό με αυτό το όνομα, ο οποίος μπορεί να είναι ο ίδιος. 

## Σημειώσεις


## Πηγές
* Conon, Fifty Narrations Αγγλική μετάφραση από τον Μπρέϊντι Κίσλινγκ
* Κείμενο στα ελληνικά και μετάφραση στα γαλλικά από τον Abbé Gedoyn

## Εξωτερικοί σύνδεσμοι
* Αγγλική μετάφραση των Αφηγήσεων από τον Τζον Μπρέϊντι Κίσλινγκ για το ToposText 

Κατηγορία:Αρχαίοι Έλληνες μυθογράφοι
Κατηγορία:Αρχαίοι Έλληνες γραμματικοί
Κατηγορία:Αθηναίοι της Ρωμαϊκής περιόδου
Γερμανικό Πρωτάθλημα Πάλης

Το **Γερμανικό Πρωτάθλημα Πάλης** (γερμανικά: *Deutsche Ringermeisterschaften*) είναι το εθνικό πρωτάθλημα πάλης της Γερμανίας το οποίο διοργανώνεται ετησίως από την Γερμανική Ομοσπονδία Πάλης (DRB) στο είδος της ελληνορωμαϊκής και της ελευθέρας πάλης ανδρών και γυναικών.

Το πρώτο γερμανικό πρωτάθλημα πάλης πραγματοποιήθηκε στην Κολωνία το 1893. Όπως ήταν συνηθισμένο, δεν υπήρχαν κατηγορίες  βάρους. Το πρωτάθλημα διοργανώθηκε από την DAV (Γερμανική Ένωση Αθλητών, από το 1911 από την Ομοσπονδία Αθλητισμού του Γερμανικού Ράιχ, σήμερα Γερμανική Ομοσπονδία Πάλης) και ο Χούμπερτ Σβέργκερ από την Κολωνία έγινε ο πρώτος πρωταθλητής στην ιστορία του τουρνουά, νικώντας τον Γκέοργκ Στολζ στον τελικό από το Μάιντς.

Από το 1893, τα πρωταθλήματα πραγματοποιήθηκαν κάθε δύο χρόνια και κάθε τρία χρόνια μεταξύ του 1903 και του 1912. Το 1906, υπήρχαν τρεις κατηγορίες βάρους για πρώτη φορά. Από το 1912, τα γερμανικά πρωταθλήματα διεξάγονται ετησίως, εκτός από το 1914 έως το 1918 και από το 1944 έως το 1947 εξαιτίας των Παγκοσμίων Πολέμων. Από το 1994 πραγματοποιούνται τα γερμανικά πρωταθλήματα για γυναίκες.

## Διοργανώσεις

## Εξωτερικοί σύνδεσμοι
*Επίσημη ιστοσελίδα της Γερμανικής Ομοσπονδίας Πάλης

Κατηγορία:Αθλητισμός στη Γερμανία
Κατηγορία:Πάλη στην Ευρώπη
Κατηγορία:Εθνικές διοργανώσεις πάλης
Κωνσταντίνος Γιαταγάνας

Ο **Κωνσταντίνος Γιαταγάνας** (12 Οκτωβρίου 1920 – Φεβρουάριος 1997) ήταν Έλληνας σφαιροβόλος και δισκοβόλος που συμμετείχε στους Ολυμπιακούς Αγώνες 1948 και στους Ολυμπιακούς Αγώνες του 1952. Κέρδισε το χρυσό μετάλλιο στη σφαιροβολία στους Μεσογειακούς Αγώνες 1951. Κέρδισε δύο χάλκινα μετάλλια στη δισκοβολία, ένα στους Μεσογειακούς Αγώνες του 1951 και ένα στους Μεσογειακούς Αγώνες 1955.

## Παραπομπές


Κατηγορία:Έλληνες αθλητές της δισκοβολίας
Κατηγορία:Έλληνες αθλητές της ελληνικής δισκοβολίας
Κατηγορία:Έλληνες αθλητές της λιθοβολίας
Κατηγορία:Έλληνες αθλητές της σφαιροβολίας
Κατηγορία:Αθλητές στίβου Εθνικού ΓΣ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Αθλητές του στίβου στους Μεσογειακούς Αγώνες 1951
Κατηγορία:Αθλητές του στίβου στους Μεσογειακούς Αγώνες 1955
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων των Μεσογειακών Αγώνων Στίβου
Ποταμός Άψος

Ο **Άψος** ή **Οσούμ** (, , ) είναι ποταμός στη νότια Αλβανία, ένας από τους πηγαίους ποταμούς του Σεμάν. Έχει μήκος 161 χλμ. και η λεκάνη απορροής του καλύπτει περιοχή 2.073 χλμ2. Η μέση εκροή του είναι 32,5 μ3/δ. Η πηγή του βρίσκεται στο νότιο τμήμα του νομού Κορυτσάς, κοντά στο χωριό Βιθκούκ σε υψόμετρο 1.050 μ. Ρέει αρχικά νότια προς τον δήμο Κολόνειας, και στη συνέχεια δυτικά προς το Τσεπάν και βορειοδυτικά μέσω της Τσοροβόντα όπου περνά από το γνωστό Φαράγγι του Άψου, το Πολιτσάν, το Μπεράτ και την Ούρα Βατζγκουρόρε. Συμβάλει με τον ποταμό Δεβόλης κοντά στην Κούτσοβα όπου σχηματίζεται ο Σεμάν. Η κοιλάδα του αποτελούσε φυσικό πέρασμα μεταξύ της δυτικής Μακεδονίας και της Ηπείρου προς την Αδριατική και για αυτό είχε σημαντική στρατιωτική σημασία από τους Ιλλυρικούς πολέμους έως τον Ελληνοϊταλικό Πόλεμο.

## Δείτε επίσης
* Κατάλογος ποταμών της Αλβανίας 

## Παραπομπές


Κατηγορία:Γεωγραφία του Νομού του Μπεράτ
Κατηγορία:Ποταμοί της Αλβανίας
Ντάλσιο

Ο **Εουσιοντάλσιο Γκόμες** (*Euciodálcio Gomes,* 22 Μαΐου 1996), γνωστός ως **Ντάλσιο**, είναι Πορτογάλος επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον ΑΠΟΕΛ. 

## Σταδιοδρομία σε συλλόγους
Στις 18 Ιανουαρίου 2015, ο Ντάλσιο πραγματοποίησε το επαγγελματικό ντεμπούτο του με τη Μπελενένσες εναντίον της Ζιλ Βιθέντε για την Πριμέιρα Λίγα 2014-15. 

Κατά τη διάρκεια της σεζόν 2015-16, υπέγραψε συμβόλαιο με την πρωταθλήτρια Μπενφίκα, αλλά έμεινε στη Μπελενένσες με μονοετές δανεισμό. Τον Ιανουάριο του 2016, επέστρεψε στη Μπενφίκα, συμμετέχοντας με την Β΄ ομάδα της στη Σεγούντα Λίγα. 

Στις 6 Ιουνίου 2017, εντάχθηκε με μονοετές δανεισμό στη Ρέιντζερς της Πρέμιερσιπ. Έκανε το ντεμπούτο του για την ομάδα εναντίον της Προγκρές Νίντερκορν στον πρώτο προκριματικό γύρο του Γιουρόπα Λιγκ 2017-18 στις 29 Ιουνίου 2017. Επίσης, αγωνίστηκε στον επαναληπτικό αγώνα στις 4 Ιουλίου 2017. Στις 29 Σεπτεμβρίου, έκανε την πρώτη εμφάνιση του στο πρωτάθλημα στην εκτός έδρας νίκη με 1-4 επί της Χάμιλτον, μπαίνοντας ως αλλαγή στις καθυστερήσεις του αγώνα. 

Μετά από ένα δανεισμό στη Μπελενένσες ΣΑΔ για τη σεζόν 2018-19, ο Ντάλσιο μετακινήθηκε με μεταγραφή στον Παναιτωλικό της Super League 1.

## Διεθνής σταδιοδρομία
Ο Ντάλσιο έχει αγωνιστεί με τις Εθνικές Πορτογαλίας U19 (8 συμ., 2 γκολ) και U20 (6 συμ., 1 γκολ). 

## Παραπομπές

## Εξωτερικοί σύνδεσμοι
* Στατιστικά και προφίλ στο LPFP 
* 
* 
* Προφίλ στο transfermarkt.com
* Πληροφορίες στην Εθνική ομάδα 

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές ΚΦ Ος Μπελενένσες
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ξένοι ποδοσφαιριστές στην Σκωτία
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ιωνικού Νίκαιας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Ερυθρού Αστέρα
Κατηγορία:Ξένοι ποδοσφαιριστές στην Σερβία
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ξένοι ποδοσφαιριστές στην Τουρκία
Ο Πόλεμος του Εγκλήματος (ταινία)

Το ***Ο Πόλεμος του Εγκλήματος *** (Πρωτότυπος τίτλος: *Bullets or Ballots*) είναι Αμερικανικό φιλμ νουάρ του 1936 σε σκηνοθεσία Ουίλιαμ Κέκλι. Πρωταγωνιστούν οι Έντουαρντ Τζ. Ρόμπινσον, Τζόαν Μπλόντελ και Χάμφρεϊ Μπόγκαρτ.

## Πλοκή
Ο Ντετέκτιβ Τζόνι Μπλέικ 
(Έντουαρντ Τζέι Ρόμπινσον) είναι αστυνομικός της Νέας Υόρκης, ο οποίος  έχει κάνει τη φήμη του συλλαμβάνοντας μικροκακοποιούς. Όταν ο Μπλέικ θα βρεθεί στο απόγειο της καριέρας του, ένας ισχυρός αλλά αφελής εγκληματίας, ο Αλ Κρούγκερ (Μπάρτον Μακλέιν) τον προσλαμβάνει σε μια προσπάθεια να αποκτήσει νέες ιδέες για την επέκταση της εγκληματικής του αυτοκρατορίας.

Σύντομα ο Μπλέικ σύντομα
κερδίζει την εμπιστοσύνη του Κρούγκερ και αυξάνει την επιρροή του μέσα στις τάξεις της εγκληματικής οργάνωσης, με εξαίρεση τον Μπαγκς Φένερ (Χάμφρευ Μπόγκαρτ), ο οποίος πιστεύει ότι ο Μπλέικ είναι πληροφοριοδότης της αστυνομίας.

Για να αντισταθμίσει τη μείωση των εσόδων της οργάνωσης, ο Μπλέικ προτείνει στον Κρούγκερ να μπει στη τοκογλυφία, που  αυτή τη στιγμή ασχόλειται σε μικρή κλίμακα η  φίλη του Μπλέικ, Λι Μόργκαν (Τζοάν Μπλόντελ). Ο Κρούγκερ δέχεται την πρόταση του Μπλέικ και η ροή χρημάτων του ομίλου είναι τόσο μεγάλη που ο Kρούγκερ αγνοεί τις άλλες συμμορίες.

Στην πραγματικότητα, ο Μπλέικ συνεργάζεται με τον Διοικητή Νταν Μακλάρεν (Τζόσεφ Κινγκ) για να βρει τους ηγέτες του υποκόσμου του
εγκλήματος. Με πληροφορίες του Μπλέικ, η αστυνομία αρχίζει μια σειρά επιδρομών σχετικά με τις επιχειρήσεις της οργάνωσης. Ο Φένερ, δυσαρεστημένος με την αναμίξη τους στη τοκογλυφία, σκοτώνει τον Κρούγκερ σε μια προσπάθεια να αναλάβει ως επικεφαλής της οργάνωσης. Όμως, ο Μπλέικ έχει ήδη λάβει τον τίτλο ως αρχηγός από τους άλλους ηγέτες της μαφίας και αναλαμβάνει τον έλεγχο.

## Διανομή ρόλων
* Έντουαρντ Τζ. Ρόμπινσον ως Τζόνι Μπλέικ 
* Τζόαν Μπλοντέλ ως Λι Μόργκαν
* Χάμφρεϊ Μπόγκαρτ ως Μπαγκς Φένερ 
* Μπάρτον Μακλέιν ως Αλ Κρούγκερ
* Τζόσεφ Κινγκ ως Νταν Μακλάρεν

## Υποδοχή
### Κριτικές
Γράφοντας για το περιοδικό The Spectator το 1936, ο Γκράχαμ Γκριν 
περιέγραψε την ταινία ως «μια καλή γκανγκστερική ταινία δεύτερης κατηγορίας» και επαίνεσε τον ηθοποιό Ρόμπινσον ότι έδωσε «μια αξιόπιστη ερμηνεία».

## Παραπομπές

## Εξωτερικοί σύνδεσμοι
* 

Κατηγορία:Αμερικανικές αστυνομικές δραματικές ταινίες
Κατηγορία:Ταινίες του 1936
Κατηγορία:Αμερικανικές ταινίες της δεκαετίας 1930
Κατηγορία:Αγγλόφωνες ταινίες
Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Κατηγορία:Ταινίες παραγωγής Warner Bros.
Κατηγορία:Αμερικανικές ασπρόμαυρες ταινίες
Ραμέσσειο

Το **Ραμέσσειο** (ή Ραμσείο, αγγλικά: Ramesseum) είναι ο νεκρικός ναός του Ραμσή Β΄, φαραώ της 19ης Δυναστείας, ο οποίος είναι γνωστός και ως *Ραμσής ο Μέγας*. Βρίσκεται στην Άνω Αίγυπτο, στη Νεκρόπολη των Θηβών, στη δυτική όχθη του Νείλου, απέναντι από τη σύγχρονη πόλη του Λούξορ. Η ονομασία "Ραμσείο" προέρχεται από την γαλλική λέξη **Rhamesséion** που έπλασε ο Ζαν-Φρανσουά Σαμπολιόν ο οποίος επισκέφτηκε τη θέση το 1829 και πρώτος ταύτισε τις ιερογλυφικές επιγραφές στους τοίχους του οικοδομήματος με ονόματα και τίτλους του Ραμσή Β΄.  Αρχικά το Ραμσείο ονομαζόταν *"Ο Οίκος* *των εκατομυρίων ετών του Ουζεματρά-Σετεπενρά που είναι ενωμένος με τις Θήβες - την πόλη που κυριαρχεί ο [[Άμων]]". Ουζεματρά-Σετεπενρά* ήταν το όνομα θρόνου του Ραμσή Β΄.

## Ιστορία
Ο Ραμσής Β΄ υλοποίησε ένα σπουδαίο οικοδομικό πρόγραμμα που αντικατόπτριζε τη δύναμη και τις επιτυχίες του. Ανάμεσα στα πολλά οικοδομήματα που έκτισε το πιο μεγαλοπρεπές, σύμφωνα με τις βασιλικές ταφικές πρακτικές του Νέου Βασιλείου, ήταν ο νεκρικός ναός του, ένα μέρος λατρείας αφιερωμένο στον φαραώ, τον επίγειο θεό, στο οποίο η μνήμη του θα διατηρούταν ζωντανή μετά τον θάνατό του. Από τις σωζόμενες γραπτές πηγές είναι γνωστό ότι η οικοδόμηση του μνημείου αυτού ξεκίνησε λίγο μετά την ενθρόνισή του και διήρκεσε είκοσι χρόνια.

## Αρχαιολογικά κατάλοιπα

## Ανασκαφή και έρευνα

## Δείτε επίσης

* Ο τάφος του Ραμσή Β' στην Κοιλάδα των Βασιλέων (KV7)

## Παραπομπές


## Εξωτερικοί σύνδεσμοι

Αρχείο:Pottery shred showing a monkey scratching a girl's nose. 20th Dynasty. From the so-called Artists' School at Ramesseum, Thebes, Egypt. The Petrie Museum of Egyptian Archaeology, London.jpg|Πήλινο όστρακο με ένα κορίτσι και πίθηκο. Προέρχεται από την λεγόμενη Σχολή των Καλλιτεχνών στο Ραμσείο, την περίοδο της 20ης Δυναστείας. Μουσείο Αιγυπτιακής Αρχαιολογίας Petrie, Λονδίνο. 
Αρχείο:John Beasly Greene (American, born France - (Ramesseum, Thebes) - Google Art Project.jpg|Μία από τις πρωιμότερες φωτογραφίες του Ραμσείου, του John Beasley Greene (1854).
Αρχείο:John Beasly Greene (American, born France - (Thèbes. Memnonium) - Google Art Project.jpg|Μία από τις πρωιμότερες φωτογραφίες του Ραμσείου, του John Beasley Greene (1854).
Αρχείο:S F-E-CAMERON EGYPT 2005 RAMASEUM 01320.JPG|O νεκρικός ναός του Ραμσή Β΄ στις Θήβες (Ραμσείο)
Αρχείο:S F-E-CAMERON EGYPT 2005 RAMASEUM 01319.JPG|Το Ραμσείο στις Θήβες (Λούξορ)
Αρχείο:S F-E-CAMERON EGYPT 2005 RAMASEUM 01309.JPG|Λεπτομέρεια από τους κίονες του Ραμσείου
Αρχείο:S F-E-CAMERON EGYPT 2005 RAMASEUM 01294.JPG|Κομμάτια από άγαλμα του Ραμσή Β΄ στο Ραμσείο. 


Κατηγορία:Αρχαιολογικοί τόποι στην Αίγυπτο
Κατηγορία:Αρχαίοι αιγυπτιακοί ναοί
Κατηγορία:Μνημεία Παγκόσμιας Κληρονομιάς
Κατηγορία:Μνημεία Παγκόσμιας Κληρονομιάς στην Αφρική
Δοξαράς Γρεβενών

*Για συνώνυμο οικισμό δείτε το λήμμα: [[Δοξαράς Λάρισας]]*

Ο **Δοξαράς**  είναι ορεινό χωριό της περιφερειακής ενότητας Γρεβενών σε υψόμετρο 585 μέτρα.

## Γεωγραφία - Ιστορία
Ο Δοξαράς βρίσκεται νοτιοδυτικά της πόλης των Γρεβενών σε απόσταση 4 χλμ. από το κέντρο της. Μέσα από το χωριό περνάει ο Δοξανίτης που καταλήγει στον Γρεβενιώτη ποταμό μέσα στην πόλη. Μέσα από το χωριό περνάει η ΕΟ Γρεβενών - Καστοριάς και δυτικά η Εγνατία Οδός. Την περίοδο της τουρκοκρατίας αναφέρεται ως *"Πούρα"* και στον Κώδικα της Ζάβορδας καταγράφονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Το 1918 αναφέρεται ως *Μπούρα* στο ΦΕΚ 260Α-31/12/1918 να προσαρτάται στην τότε κοινότητα Γρεβενών. Μετονομάστηκε σε Δοξαράς το 1927 με το ΦΕΚ 206Α - 28/09/1927. Το χωριό σύμφωνα με το σχέδιο Καλλικράτης, μαζί με τα Γρεβενά και το Καλαμίτσι αποτελούν τη δημοτική κοινότητα Γρεβενών που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 208 κατοίκους.

## Εξωτερικοί σύνδεσμοι
*Φωτογραφία του Δοξαρά από τον ιστότοπο http://www.greece.com

## Παραπομπές


Κατηγορία:Δήμος Γρεβενών
Δοξαράς
Διοργανώσεις Ε.Π.Σ. Ημαθίας 2018–19

Για την **περίοδο 2018–19**, η Ένωση Ποδοσφαιρικών Σωματείων Ημαθίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ημαθίας.

Η πρωταθλήτρια της ΕΠΣ Ημαθίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Ημαθίας, αποκτά το δικαίωμα συμμετοχής στο Κύπελλο Ελλάδας

## Πρωτάθλημα
Η δομή του πρωταθλήματος της Ε.Π.Σ. Ημαθίας την περίοδο 2018-19 ήταν η εξής:

* Α΄ Κατηγορία
* Β΄ Κατηγορία (2 όμιλοι)
* Γ΄ Κατηγορία (2 όμιλοι)

### Α΄ Κατηγορία
Στην Α δε δήλωσε συμμετοχή ο Φίλιππος Αλεξάνδρειας μετά τον υποβιβασμό του από τη Γ΄ Εθνική, έτσι ο Εθνικός Κλειδιού συμπλήρωσε τη 16άδα. Δε δήλωσε επίσης συμμετοχή και ο ΓΑΣ Βέροια που με απόφαση της Football League είχε υποβιβαστεί δυο κατηγορίες και μπορούσε να συμμετέχει στο Α΄ τοπικό. Πρωταθλήτρια ανακηρύχθηκε η ομάδα του Μέγα Αλέξανδρου Τρικάλων μέσω των αγώνων Play off.

Η τελική βαθμολογία της κανονικής περιόδου ήταν ως εξής:

#### Play Off
**Μέγας Αλέξανδρος Τρικάλων** - ΦΑΣ Νάουσα 0-1 2-1

**ΠΑΟΚ Αλεξάνδρειας** - ΓΑΣ Ροδοχωρίου 1-2 2-0 α.α

**Μέγας Αλέξανδρος Τρικάλων** - ΠΑΟΚ Αλεξάνδρειας 3-0 

#### Play Out
**Κεραυνός Επισκοπής** - ΑΟ Μαρίνας 1-0

**Άρης Παλαιοχωρίου** - Φίλιππος Μελίκης 2-2 και 1-0

**Φίλιππος Μελίκης** - Α.Ο. Μαρίνας 3-0

### Β΄ Κατηγορία
Στην Β κατηγορία συμμετείχαν συνολικά 21 ομάδες που χωρίστηκαν σε δυο ομίλους. Οι τέσσερεις πρώτοι κάθε ομίλου συμμετείχαν στα play off όπου οι δυο πρώτες κάθε ομίλου κέρδιζαν την άνοδο στην Α΄ Κατηγορία. Οι τέσσερεις τελευταίες κάθε ομίλου συμμετείχαν στα play out, , όπου οι τελευταίες για κάθε όμιλο υποβιβάζονταν στη Γ΄ κατηγορία.

#### 1ος Όμιλος
Η βαθμολογία της κανονικής Περιόδου

#### 2ος Όμιλος
Η βαθμολογία της κανονικής περιόδου

### Γ΄ Κατηγορία
Με τη συμμετοχή 13 ομάδων διεξήχθη το πρωτάθλημα της Γ΄ Κατηγορίας, που χωρίστηκαν σε δυο όμιλους. Οι 4 πρώτοι συμμετείχαν στα play off ανόδου διατηρώντας τη βαθμολοογία τους. Από τα play off οι 3 πρώτες προβιβάζονται στη Β΄ Κατηγορία καθώς δεν υποβιβάστηκε καμία ομάδα της ΕΠΣ Ημαθίας από την Γ΄ Εθνική

#### 1ος Όμιλος
Βαθμολογία κανονικής Περιόδου

Βαθμολογία Play Off

#### 2ος Όμιλος
Βαθμολογία κανονικής Περιόδου

Βαθμολογία Play Off

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας.

### Τελικός

## Σημειώσεις

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ημαθίας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Σχέσεις Ελλάδας και Ανατολικής Γερμανίας

Οι **σχέσεις Ελλάδας και Ανατολικής Γερμανίας** αναφέρονται στις διμερείς σχέσεις της Ελλάδας και της Ανατολικής Γερμανίας (επίσημα γνωστή ως Λαοκρατική Δημοκρατία της Γερμανίας, ΛΔΓ, 7.10.1949 - 3.10.1990). Από το 1973 η Ανατολική Γερμανία διατηρούσε πρεσβεία στην Ελλάδα.

Οι σχέσεις των δύο χωρών τερματίστηκαν στα μεσάνυχτα της 2ης Οκτωβρίου 1990, με την επανένωση της Γερμανίας.

## Ιστορία
Η Ανατολική Γερμανία ιδρύθηκε στις 7 Οκτωβρίου 1949 από τον Σοβιετικό τομέα κατοχής. Όπως και οι περισσότερες χώρες του Ανατολικού Μπλοκ, η Ανατολική Γερμανία δέχθηκε Έλληνες πρόσφυγες του Ελληνικού εμφυλίου πολέμου. Ορισμένοι από αυτούς συνεργάστηκαν με την Στάζι, την κρατική αστυνομία.

Καθώς η κυβέρνηση της Ανατολικής Γερμανίας προσπαθούσε να σπάσει τη διεθνή απομόνωσή της από δυτικές χώρες, η Ελλάδα ήταν, μαζί με την Ισλανδία, οι δύο χώρες ενδιαφέροντος της ανατολικογερμανικής κυβέρνησης στην προσπάθεια αυτή. Αυτό οφειλόταν στο έλλειμμα της Ελλάδας καθώς και στα αντιδυτικά αισθήματα που ένιωθαν πάρα πολλοί Έλληνες.

Ο ενδογερμανικός ανταγωνισμός Α. Γερμανίας και Δ. Γερμανίας επηρέασε και την Ελλάδα, καθώς η Ανατολική Γερμανία προσπαθούσε να συνάψει εμπορικές σχέσεις με την Ελλάδα.
[δεξιά|μικρογραφία|Ο [Μίκης Θεοδωράκης με μέλη της Ελεύθερης Γερμανικής Νεολαίας, 1989]]

Οι αρχές της σοβιετικής ζώνης κατοχής και στη συνέχεια η ΛΔΓ είχαν επαφές με τους Έλληνες κομμουνιστές και τους υποστήριξαν στον εμφύλιο πόλεμο. Ως αποτέλεσμα της εχθρότητας προς τους κομμουνιστές, η ελληνική κυβέρνηση δεν αναγνώρισε τη ΛΔΓ και διατήρησε διπλωματικές σχέσεις μόνο με την Ομοσπονδιακή Δημοκρατία της Γερμανίας (Δυτική Γερμανία). Παραδόξως, στα τελευταία χρόνια της Χούντας της Συνταγματαρχών, οι διμερείς σχέσεις αναβαθμίστηκαν διπλωματικά και οικονομικά, ενώ η καταστολή του ΚΚΕ έφθασε στο απόγειο της.

Οι επίσημες σχέσεις Ελλάδας και Ανατολικής Γερμανίας ξεκίνησαν στις 25 Μαΐου 1973. Πέντε εβδομάδες αργότερα, η μοναρχία καταργήθηκε (δημοψήφισμα του 1973).

Επίσης, λόγω των διαφόρων ελλείψεων που είχαν οι δύο χώρες, ήταν κοινό να γίνονται αμοιβαίες ανταλλαγές ΛΔΓ-Ελλάδας. Για παράδειγμα, τα γεωργικά προϊόντα που παραδοσιακά καταστρέφονταν λόγω υπερπαραγωγής, πλέον εξάγονταν για να καλύψουν τις ανάγκες της Ανατολικής Γερμανίας. Ως αντάλλαγμα η Ανατολική Γερμανία προμήθευε στην Ελλάδα διάφορες τεχνολογίες και βιομηχανικά προϊόντα.

## Πολιτιστικές σχέσεις
Η Ελλάδα επεδίωξε την προβολή του πολιτισμού της στην Ανατολική Γερμανία. Τακτικά λάμβαναν χώρα εκθέσεις Ελλήνων καλλιτεχνών, ενώ το 1985 υπήρξε εβδομάδα ελληνικής μουσικής.

## Κατάλογος πρεσβευτών της ΛΔΓ
* Γκέρχαρντ Χόμπραν (1973-1974)
* Ερνστ Κούμπε (δεύτερη θητεία 1974-1983, γ. 1928)
* Χορστ Μπρι (1983-1990, γ. 1923-2014)
* Ερνστ Κούμπε (δεύτερη θητεία, 1990)

## Δείτε επίσης
* Σχέσεις Ελλάδας και Γερμανίας, επισκόπηση των διμερών σχέσεων της Ελλάδας και της Ο.Δ. Γερμανίας μετά την επανένωση.

## Παραπομπές


Γερμανια Ανατολικη
Κατηγορία:Πολιτική στην Ανατολική Γερμανία
Γερμανια Ανατολικη
Τρομοκρατική επίθεση κατά τουριστών στο Κάιρο (1996)

Στις 18 Απριλίου 1996, η ισλαμική οργάνωση Γκαμά'α αλ Ισλαμίγια («Ισλαμική Ομάδα») εξαπέλυσε τρομοκρατική επίθεση στο Κάιρο της Αιγύπτου, σκοτώνοντας 17 τουρίστες, όλους Έλληνες, και έναν Αιγύπτιο. Η επίθεση έγινε έξω από το ξενοδοχείο Europa του Καΐρου.

Μέλη της οργάνωσης επιτέθηκαν με αυτόματα όπλα κατά των τουριστών την ώρα που επιβιβάζονταν σε πούλμαν με προορισμό την Αλεξάνδρεια. Οι ένοπλοι πυροβολούσαν ανενόχλητοι επί τρία λεπτά φωνάζοντας «ο Θεός είναι μεγάλος». Μερικοί τουρίστες σώθηκαν καταφεύγοντας μέσα στο ξενοδοχείο ή στο πούλμαν. Αρκετοί όμως δεν μπόρεσαν να μετακινηθούν γρήγορα επειδή ήταν ηλικιωμένοι.

Συνολικά, σκοτώθηκαν 17 Έλληνες τουρίστες και ένας αιγύπτιος ξεναγός.

Η τρομοκρατική οργάνωση ανέλαβε την ευθύνη αναφέροντας ότι «Δεν υπάρχει τόπος για τους Εβραίους στη γη της μουσουλμανικής Αιγύπτου». Την ίδια μέρα διέμεναν στο ξενοδοχείο και Ισραηλινοί τουρίστες, καθώς και 150 Έλληνες. Η ισλαμιστική ομάδα ισχυρίστηκε αργότερα ότι οι αιγυπτιακές αρχές σκόπιμα άλλαξαν την ώρα αναχώρησης των Ισραηλινών για να τους προστατεύσουν, κάτι που όμως δεν αποδείχτηκε βάσιμο.

## Παραπομπές


Κατηγορία:Έλληνες θύματα τρομοκρατικών ενεργειών
Κατηγορία:Ισλαμική τρομοκρατία
Κώστας Κωνσταντίνου

Ο **Κώστας Κωνσταντίνου** είναι Ελληνοκύπριος πολιτικός. Από το 1999 είναι βουλευτής στην Εκλογική Περιφέρεια Πάφου εκλεγμένος με τον ΔΗΣΥ.

## Βιογραφικά στοιχεία
Ο Κώστας Κωνσταντίνου γεννήθηκε στην Έμπα στις 14 Μαρτίου 1958. Ομιλεί πέρα από την ελληνική και την αγγλική γλώσσα. Είναι κάτοχος πτυχίου νομικής του Δημοκρίτειου Πανεπιστήμιου Θράκης και το επάγγελμα του είναι δικηγόρος.

Είναι νυμφευμένος με τη Φωστήρα Παραδείσου και έχει δύο κόρες και ένα υιό.

## Πολιτική διαδρομή
Στις Δημοτικές εκλογές του 1986 εκλέχθηκε δημοτικός σύμβουλος στον Δήμο Πάφου με τον ΔΗΣΥ. Την περίοδο 1989-2003 ήταν επαρχιακός γραμματέας ΔΗΣΥ Πάφου και την περίοδο 1990-2003 ήταν μέλος της πολιτικής επιτροπής του ΔΗΣΥ. Από το 1985 είναι μέλος του ανώτατου συμβουλίου του ΔΗΣΥ και από το 1989 μέλος του πολιτικού γραφείου του ΔΗΣΥ.

Εκλέχτηκε για πρώτη φορά βουλευτής στις βουλευτικές εκλογές του 1991 στην Εκλογική Περιφέρεια Πάφου με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 1996 με τον ίδιο συνασπισμό, αλλά δεν επανεκλέχθηκε. Ωστόσο, το 1999, ο βουλευτής Εκλογικής Περιφέρειας Πάφου του ΔΗΣΥ, Αβέρωβ Νεοφύτου, διορίστηκε Υπουργός Συγκοινωνιών και Έργων στην Κυβέρνηση Γλαύκου Κληρίδη. Πρώτος επιλαχών για τη θέση του στη βουλή ήταν ο Κώστας Κωνσταντίνου, ο οποίος ανέλαβε καθήκοντα βουλευτή στις 7 Οκτωβρίου 1999 για την Ζ΄ Κοινοβουλευτική Περίοδο.

Επανεκλέχθηκε στις βουλευτικές εκλογές του 2001 για την Η΄ Κοινοβουλευτική Περίοδο, στις βουλευτικές εκλογές του 2006 για την Θ΄ Κοινοβουλευτική Περίοδο, στις βουλευτικές εκλογές του 2011 για την Ι΄ Κοινοβουλευτική Περίοδο και στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε πρόεδρος της Κοινοβουλευτικής Επιτροπής Υγείας και της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και αναπληρωτής πρόεδρος της Κοινοβουλευτικής Επιτροπής Άμυνας. Είναι πρόεδρος της Κοινοβουλευτικής Επιτροπής Υγείας, μέλος της Κοινοβουλευτικής Επιτροπής Άμυνας και της Κοινοβουλευτικής Επιτροπής Νομικών και μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας.

Δεν διεκδίκησε επανεκλογή στις βουλευτικές εκλογές του 2021.

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Πάφου
Κατηγορία:Κύπριοι δικηγόροι
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Ολιβιέ Μαρτινέζ

Ο **Ολιβιέ Μαρτίνεζ** (γαλλικά: Olivier Martinez, 12 Ιανουαρίου 1966 - ) είναι Γάλλος ηθοποιός του κινηματογράφου. Έγινε γνωστός από τους ρόλους του σε αρκετές γαλλικές ταινίες όπως το *Un, deux, trois, soleil* (1993), που του χάρισε το βραβείο Σεζάρ "Πιο Υποσχόμενου Ηθοποιού", το *Ο ουσάρος στη στέγη* (1995) και το *La femme de chambre du Titanic* (1997). Εμφανίστηκε επίσης σε ταινίες του Χόλυγουντ, όπως η δραματική ταινία *[[Πριν πέσει η νύχτα]]* (2000), το ερωτικό θρίλερ *
[[Άπιστη (ταινία)|Άπιστη]]* (2002) και το θρίλερ δράσης *S.W.A.T.: Επίλεκτη ομάδα κρούσης* (2003) στο οποίο ενσάρκωσε έναν Γάλλο διακινητή ναρκωτικών.

## Βιογραφία
Ο Μαρτίνεζ γεννήθηκε στο Παρίσι από μια οικογένεια της εργατικής τάξης. Ο πατέρας του ήταν Ισπανός επαγγελματίας πυγμάχος, γεννημένος στο Μαρόκο και η μητέρα του ήταν Γαλλίδα γραμματέας. Σπούδασε στο CNSAD και ξεκίνησε την υποκριτική του καριέρα στη Γαλλία το 1990. Ο Μαρτίνεζ ανατράφηκε ως ρωμαιοκαθολικός.

## Καριέρα
Το 1994, ο Μαρτίνεζ κέρδισε ένα βραβείο Σεζάρ "Πιο Υποσχόμενου Ηθοποιού" για τον ρόλο του στην ταινία *Un, deux, trois, soleil* (1993). Ακολούθησε ένας πρωταγωνιστικός ρόλος στην ταινία του Ζαν-Πολ Ραπενό *Ο ουσάρος στη στέγη* το 1995 στην οποία πρωταγωνίστησε μαζί με τη Ζυλιέτ Μπινός ως Ιταλός ευγενής. Θεωρήθηκε η πιο ακριβή ταινία στην ιστορία του γαλλικού κινηματογράφου εκείνη την περίοδο αλλά απέτυχε να ξεπεράσει τα $35 εκατομμύρια του προϋπολογισμού της. Το 1996/97 εμφανίστηκε στη ρομαντική κωμωδία του Μπερτράν Μπλιέ *Mon homme* μαζί με την Ανούκ Ζινμπέργκ, τον Ζεράρ Λανβάν και τη Βαλέρια Μπρούνι Τεντέσκι. Αργότερα το 1997 πρωταγωνίστησε στη δραματική ταινία του Μπίγκας Λούνα *La femme de chambre du Titanic* μαζί με τη Ρομάν Μπορινζέ, η οποία τοποθετήθηκε χρονικά στο ταξίδι του Τιτανικού το 1912. Ο Μαρτίνεζ ενσάρκωσε έναν Γάλλο εργάτη που κέρδισε σε διαγωνισμό δύναμης με βραβείο ένα ταξίδι για να παρακολουθήσει το παρθενικό ταξίδι αναχώρησης του Τιτανικού. Η ταινία έλαβε θετικές κριτικές. Ο Μικ Λασάλ της εφημερίδας *[[San Francisco Chronicle]]* επαίνεσε τη σπάνια ερμηνεία του Μαρτίνεζ.

Ο Μαρτίνεζ έλαβε την προσοχή του κοινού όταν συμμετείχε σε ταινίες του Χόλυγουντ όπως στο *[[Πριν πέσει η νύχτα]]* του Τζούλιαν Σνάμπελ (2000) μαζί με τον Χαβιέ Μπαρδέμ και τον Τζόνι Ντεπ. Το σενάριο βασίζεται στην ομώνυμη αυτοβιογραφία του Ρεϊνάλντο Αρένας, η οποία εκδόθηκε στην αγγλική γλώσσα το 1993. Η ταινία έλαβε αρκετές θετικές κριτικές παρόλο που η ερμηνεία του Μαρτίνεζ επισκιάστηκε από εκείνη του Μπαρδέμ στα μάτια των κριτικών. Αργότερα σχολιάστηκε για την ερμηνεία του στην ταινία *Άπιστη* (2002) δίπλα στην Ντάϊαν Λέιν. Από τότε, έχει εμφανιστεί στην τηλεοπτική προσαρμογή της ταινίας *The Roman Spring of Mrs. Stone* (2003), στο *S.W.A.T.: Επίλεκτη ομάδα κρούσης* (2003) και στην ταινία *Κλεμμένες ζωές* (2004). Πρωταγωνίστησε επίσης ως Γκάμπριελ στην κινηματογραφική προσαρμογή της ταινίας *Αίμα και σοκολάτα* (2007). Ο Μαρτίνεζ ενσάρκωσε τον Μαυρίκιο στην ταινία *Παύλος, ο απόστολος του Χριστού* (2017).

## Φιλμογραφία

## Βραβεία

## Παραπομπές


## Εξωτερικοί σύνδεσμοι

* 
* "Olivier!", Cinetropic.com

Κατηγορία:Γάλλοι ηθοποιοί κινηματογράφου
Ματ (ποταμός)

Ο **Ματ** ( ή Mati), γνωστός στα ελληνικά ως **Μάθις**, είναι ποταμός στη βόρεια-κεντρική Αλβανία. Το συνολικό μήκος του είναι 115 χλμ., ενώ η λεκάνη απορροής του καλύπτει επιφάνεια 2.441 χλμ2. Η μέση εκροή του είναι 103 μ3/δ. Ο κύριος παραπόταμος του είναι ο Φαν, που ρέει από τα βορειοανατολικά, ενώ ο Ματ ρέει από τα νοτιοδυτικά μέχρι τη συμβολή με τον Φαν και στη συνέχεια προς την Αδριατική. 

Ο Ματ πηγάζει από τη συμβολή αρκετών ρυακίων στην καρστική οροσειρά Μαρτάνες, όπου σχηματίζει βαθιά φαράγγια. Ξεκινώντας από τη Μαρτάνες, ο Ματ κατευθύνεται δυτικά προς τον δήμο Ματ και βορειοδυτικά μέσω των πόλεων Κλος και Μπουρέλ. Περίπου 10 χλμ. μετά το Μπουρέλ, τα ύδατα του ποταμού σωρεύονται σε έναν μεγάλο ταμιευτήρα (*Liqeni i Ulzës* - «Λίμνη Ούλζα»). Αφού περάσει από ένα υδροηλεκτρικό φράγμα, ρέει μέσω ενός άλλου, μικρότερου ταμιευτήρα (*Liqeni i Shkopetit* - «Λίμνη Σκοπέτ») και σχηματίζει ένα στενό φαράγγι μέσα από την οροσειρά που χωρίζει την περιοχή Ματ από τις παράκτιες πεδιάδες. Εισέρχεται σε αυτές τις πεδιάδες μεταξύ των πόλεων Μιλότ και Ζεϊμέν. 

Μετά από 115 χλμ., ο Ματ εκβάλει στην Αδριατική Θάλασσα κοντά στο Φούσα Κούκε, ανάμεσα στις πόλεις Λέζα και Λατς.

Αρχείο:Lake Ulza, Albania.jpg|Η λίμνη Ούλζα 
Αρχείο:mat-bridge.jpg|Η *Γέφυρα του [[Ζογ Α΄|Ζογ]]*


## Δείτε επίσης
* Κατάλογος ποταμών της Αλβανίας 

## Παραπομπές


## Βιβλιογραφία
*

Κατηγορία:Ποταμοί της Αλβανίας
Κατηγορία:Υδρολογικό σύστημα της Αδριατικής Θάλασσας
Καληράχη Γρεβενών

Η **Καληράχη** είναι ορεινό χωριό της περιφερειακής ενότητας Γρεβενών σε υψόμετρο 880 μέτρα.

## Γεωγραφικά στοιχεία - αξιοθέατα
Η Καληράχη βρίσκεται προς τα βόρεια του νομού και τα όρια με το νομό Κοζάνης, σε απόσταση 14 χλμ. δυτικά από τα Γρεβενά. Είναι κτισμένο πάνω σε μια πράσινη ράχη με θέα μεγάλο τμήμα του νομού Γρεβενών (Β, Α, ΝΑ), του νομού Κοζάνης και τμήματος της περιοχής του Βοΐου. Βρίσκεται ανάμεσα στους οικισμούς Κάστρο (ΒΑ.), Έλατος (Α.), Αναβρυτά και μέσα από το χωριό περνάει η επαρχιακή οδός Γρεβενών - Σαμαρίνας. Οι περισσότεροι κάτοικοί του ασχολούνται με την γεωργία και κτηνοτροφία. Παλιότερα υπήρξε ονομαστό "τσελιγκοχώρι" που μέχρι και το 1940 αριθμούσε 20.000 αιγοπρόβατα ενώ μέχρι το 1960 το ζωικό κεφάλαιο έφθανε τα 10.000 μικρά ζώα. Στους κτηνοτρόφους του χωριού οφείλεται το έθιμο της “Διάκλησης” που γιορτάζεται κάθε χρόνο από το 1864 με την ίδρυση του Ιερού Ναού των Αποστόλων Πέτρου και Παύλου. Βορειοδυτικά της Καληράχης, σε απόσταση 1,5 χλμ., βρίσκεται η τοποθεσία "Ψηλή Ράχη" (υψόμετρο 1.113 μέτρα) που υπήρξε πεδίο μαχών την περίοδο του Εμφυλίου και έχει θέα τη λίμνη της Καστοριάς (Β.), τον Όλυμπο (Α.) και την Βουνάσα την κορυφή των Καμβουνίων Ορέων (ΝΑ.).

## Ιστορικά στοιχεία - όνομα
Πολιτισμικά συμπεριλαμβάνεται στα "Κουπατσιοχώρια των Γρεβενών. Σύμφωνα με την τοπική παράδοση το χωριό δημιουργήθηκε, την περίοδο της τουρκοκρατίας, γύρω στα 1600, με τη συνένωση διάσπαρτων οικισμών της περιοχής. Ονομαζόταν *Βραβόνιστα* και στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας την περίοδο 1534 έως 1692 (Α΄ Γραφή). Με το ίδιο όνομα καταγράφεται το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Το 1927 με το ΦΕΚ 18Α - 01/02/1927 μετονομάζεται σε *Καλή Ράχη* και το 1940 διορθώνεται σε Καληράχη. Σύμφωνα με το σχέδιο Καλλικράτης αποτελεί την τοπική κοινότητα Καληράχης που ανήκει στην δημοτική ενότητα Αγίου Κοσμά του Δήμου Γρεβενών και σύμφωνα με την απογραφή 2011 έχει πληθυσμό 125 κατοίκους.

## Παραπομπές


Κατηγορία:Δήμος Γρεβενών
Καληράχη
Κωνσταντίνος Μ. Πετρίδης

Ο **Κωνσταντίνος Μ. Πετρίδης** (1923) είναι Έλληνας μαθηματικός.

## Βιογραφία
Γεννήθηκε στην Αθήνα. Πατέρας του ήταν ο Μίλτων Κ. Πετρίδης, καπνέμπορος, ιδιοκτήτης διεθνώς αναγνωρισμένης επιχείρησης καπνού, που είχε ιδρυθεί στην Κωνσταντινούπολη το 1848,

Αποφοίτησε από το Κολλέγιο Αθηνών το 1942. Μιλά Αγγλικά, Γαλλικά, Γερμανικά και Σουηδικά. Μετά τον πόλεμο φοίτησε στο Πανεπιστήμιο της Στοκχόλμης στο τμήμα των Μαθηματικών. Αποφοίτησε το 1948 και ακολούθως διετέλεσε βοηθός στην έδρα των μαθηματικών του Βασιλικό Ινστιτούτο Τεχνολογίας στη Στοκχόλμη.

Το 1949 επέστρεψε στην Ελλάδα εγκαταλείποντας την επιστήμη των μαθηματικών προκειμένου να υποστηρίξει την οικογενειακή επιχείρηση καπνού.

Από το 1955 έως το 1972 διετέλεσε πρόξενος της Σουηδίας για τη Βόρεια Ελλάδα στην Καβάλα, όπου βρισκόταν η έδρα της οικογενειακής επιχείρησης καπνού. Επιχειρηματικά ανέπτυξε δραστηριότητες και σε νέους τομείς στη διεθνή αγορά.

Από το 1989 όμως, αφοσιώθηκε στην επιστήμη των μαθηματικών, που λάτρεψε. εργάζεται ασταμάτητα πάνω στη Θεωρία των Αριθμών, δημοσιεύει εργασίες του και ενημερώνεται για τις εξελίξεις στην επιστήμη που υπηρετεί με πάθος.

Στις 28 Ιουνίου 2019 το τμήμα Μαθηματικών του Εθνικού Καποδιστριακού Πανεπιστημίου Αθηνών διοργάνωσε ημερίδα στο Αμφιθέατρο "Κωνσταντίνος Καραθεοδωρή" για να τον τιμήσει για την προσφορά του στην επιστήμη των Μαθηματικών καθώς και την ευεργετική του δράση προς το πανεπιστημιακό ίδρυμα. Το χειμώνα του 2019 ο Κωνσταντίνος Μ. Πετρίδης πρόσφερε τα επιστημονικά του βιβλία και συγγράματα στη Βιβλιοθήκη του τμήματος Θετικών Επιστημών, και συγκεκριμένα στα τμήματα Μαθηματικών και Φυσικών. Ανάμεσα σε αυτά περιλαμβάνονται σπάνια έργα των διακεκριμένων μαθηματικών του 20ου αιώνα.

## Δημοσιεύσεις-Διαλέξεις
Εργασίες του δημοσιευμένες υπάρχουν στον παρακάτω σύνδεσμο του Εθνικού Καποδιστριακού Πανεπιστημίου Αθηνών: https://www.researchgate.net/profile/Constantin_Petridi

Διαλέξεις του δημοσιευμένες υπάρχουν στους παρακάτω συνδέσμους:

*https://www.youtube.com/watch?v=mcM5UO695uc και 
*https://www.youtube.com/watch?v=CELS8buOwBk&feature=youtu.be

Κατηγορία:Έλληνες μαθηματικοί
Αντώνης Χανδρής

Ο **Αντώνης Χανδρής** ήταν Έλληνας εφοπλιστής.
## Βιογραφία
Ο Χανδρής είχε καταγωγή από το νησί της Χίου και γεννήθηκε στον Πειραιά το 1927. Ήταν ο δεύτερος γιός του γνωστού εφοπλιστή Ιωάννη Δ. Χανδρή και της Ευγενίας Χανδρή. Αποφοίτησε από το Κολλέγιο Αθηνών το 1942 και στη συνέχεια σπούδασε ναυπηγός – μηχανολόγος στην Πολυτεχνική Σχολή της Λωζάννης από όπου αποφοίτησε το 1947. 

Υπηρέτησε επί σειρά ετών στην Ελληνική Επιτροπή Ναυτιλιακής Συνεργασίας (Greek Shipping Cooperation Committee) του Λονδίνου ως μέλος και αντιπρόεδρος του Διοικητικού Συμβουλίου. Υπήρξε Πρόεδρος της Ένωσης Ελλήνων Εφοπλιστών από το 1975, έως και το 1981, και ιδρυτής της Intercargo.

Μετά τον Β' παγκόσμιο πόλεμο ο Αντώνης Χανδρής μαζί με τον αδερφό του τον Δημήτρη Χανδρή, με βάση πλέον το Λονδίνο, εκμεταλλεύτηκαν τις ευκαιρίες που τους παρουσιάστηκαν μετά τον πόλεμο, αποκτώντας την "Charlton Steam Shipping Co." μέσω της οποίας έκαναν το άλμα από την φορτηγό στην επιβατηγό ναυτιλία, στοχεύοντας στα τότε κύματα προσφύγων.

Πέθανε τον Δεκέμβριο του 1984 σε ηλικία 60 ετών.

## Παραπομπές


Κατηγορία:Έλληνες εφοπλιστές
Κατηγορία:Πρόεδροι της Ένωσης Ελλήνων Εφοπλιστών
Σχέσεις Ελλάδας και Τσεχοσλοβακίας

Οι **σχέσεις Ελλάδας και Τσεχοσλοβακίας** αναφέρονται στις διμερείς σχέσεις της Ελλάδας και της Τσεχοσλοβακίας (1918-1993). Η Τσεχοσλοβακία διατηρούσε πρεσβεία στην Ελλάδα και η Ελλάδα διατηρούσε πρεσβεία στην Τσεχοσλοβακία.

## Ιστορία

### Μεσοπόλεμος
Η Τσεχοσλοβακία ξεκίνησε επίσημες διπλωματικές σχέσεις με την Ελλάδα το 1920. Το συγκεκριμένο έτος θεωρείται έτος έναρξης των ελληνοτσεχικών σχέσεων. Ο πρώτος Πρέσβης της Τσεχοσλοβακίας στην Ελλάδα ήταν ο Κάρελ Μετσίρ (1876-1947), ο οποίος διετέλεσε πρέσβης της χώρας του και στο Βέλγιο, ενώ η αντιπροσωπεία της Τσεχοσλοβακίας στην Ελλάδα άρχισε τις εργασίες της στις 8 Απριλίου 1922. Στις 15 Μαρτίου 1939 οι διμερείς σχέσεις διακόπηκαν, λόγω της διαίρεσης της Τσεχοσλοβακίας το 1938-39, καθώς τα εδάφη της προσαρτήθηκαν στη Γερμανία, τη Πολωνία, την Ουγγαρία και επίσης δημιουργήθηκε ανεξάρτητο σλοβακικό κράτος (το οποίο επανενώθηκε με την Τσεχία στο τέλος του Β΄ Παγκοσμίου Πολέμου για να σχηματίσει τη νέα Τσεχοσλοβακία, αν και δεν συμπεριλάμβανε την Καρπαθο-Ουκρανία που παραχωρήθηκε στη Σοβιετική Ένωση και τη ΣΣΔ Ουκρανίας γιατί ήθελε να έχει σύνορο με την Ουγγαρία). Οι δύο χώρες ήταν σύμμαχοι στον Β΄ Παγκόσμιο Πόλεμο, αν και βρίσκονταν υπό την κατοχή του Άξονα.

Η Τσεχοσλοβακία και η Ελλάδα ήταν μέλη διαφόρων διεθνών οργανισμών, όπως για παράδειγμα η Κοινωνία των Εθνών.

### Μεταπολεμική εποχή
Οι δύο χώρες ήταν ιδρυτικά μέλη του Οργανισμού Ηνωμένων Εθνών. Το 1945-49 η Τσεχοσλοβακία διατηρούσε γραφείο στην Αθήνα. Παράλληλα, στα τέλη της δεκαετίας του 1940, η τσεχοσλοβάκικη κυβέρνηση υποδέχτηκε 13.000 πολιτικούς πρόσφυγες από τον Ελληνικό Εμφύλιο Πόλεμο, αρκετοί από τους οποίους ζουν μέχρι σήμερα στην Τσεχία.

Λίγα χρόνια αργότερα, υπήρξε ένα άνοιγμα στις διμερείς σχέσεις, το οποίο τελείωσε με την εγκαθίδρυση της Χούντας των Συνταγματαρχών.

Οι σχέσεις των δύο χωρών διεκόπησαν και πάλι την 1 Ιανουαρίου 1993, αυτή τη φορά μόνιμα, όταν η Τσεχοσλοβακία διαλύθηκε σε δύο νέα ανεξάρτητα κράτη, τη Τσεχία και τη Σλοβακία. Η Ελλάδα αναγνώρισε την ανεξαρτησία των δύο χωρών την ίδια μέρα.

## Δείτε επίσης
Για μια επισκόπηση των σχέσεων της Ελλάδας με τα διάδοχα κράτη της Τσεχοσλοβακίας, δείτε:
* Σχέσεις Ελλάδας και Σλοβακίας
* Σχέσεις Τσεχίας-Ελλάδας

## Παραπομπές


Τσεχοσλοβακια
Κατηγορία:Πολιτική της Τσεχοσλοβακίας
Μνημείο Ελευθερίας (Λευκωσία)

Το **Μνημείο Ελευθερίας** είναι μνημείο στην πόλη της Λευκωσίας, στην Κύπρο.

## Ιστορία και περιγραφή
Το μνημείο Ελευθερίας ανεγέρθηκε το 1973 για να τιμήσει τους μαχητές της ΕΟΚΑ στον Απελευθερωτικό αγώνα της Κύρπου του 1955-1959. Βρίσκεται στον Προμαχώνα Ποντοκατάρο των ενετικών τειχών.

Το μεγάλο μνημείο περιέχει πολλά αγάλματα. Στην κορυφή της δομής, ένα άγαλμα αντιπροσωπεύει την ελευθερία πάνω από δύο ηρωικούς αγωνιστές της ΕΟΚΑ που ανοίγουν τις αλυσίδες για να ανοίξουν τη πύλη της φυλακής, επιτρέποντας σε ελληνοκύπριους αιχμαλώτους, αγρότες και κληρικούς (αντιπροσωπεύεται από διάφορα αγάλματα) να ξεφύγουν από τη Βρετανική κυριαρχία.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Λευκωσία
Κατηγορία:Μνημεία στην Κύπρο
Ανδρέας Πασιουρτίδης

Ο **Ανδρέας Πασιουρτίδης** (Λάρνακα, 25 Νοεμβρίου 1984) είναι Ελληνοκύπριος πολιτικός. Από το 2019 είναι βουλευτής στην Εκλογική Περιφέρεια Λάρνακας εκλεγμένος με το ΑΚΕΛ.

## Βιογραφικά στοιχεία
Ο Ανδρέας Πασιουρτίδης γεννήθηκε στην Λάρνακα στις 25 Νοεμβρίου 1984. Ομιλεί πέρα από την ελληνική και την αγγλική γλώσσα. Σπούδασε νομική στο Εθνικό Καποδιστριακό Πανεπιστήμιο Αθηνών, από το οποίο αποφοίτησε το 2008. Ακολούθησες μεταπτυχιακές σπουδές νομική στο Πανεπιστήμιο του Μπρίστολ, στο πρόγραμμα  *[[Μεταπτυχιακό της Νομικής|LLM]] in Commercial Law* (εμπορικό δίκαιο), με εξειδίκευση στο Εταιρικό Δίκαιο, στο Τραπεζικό Δίκαιο, στο Δίκαιο των Συμβάσεων και στο Δίκαιο Τεχνολογίας και Πληροφοριών. Αφότου εργάστηκε για τρία χρόνια ως δικηγόρος, το 2014 δημιούργησε την δική του δικηγορική εταιρεία. 

Είναι νυμφευμένος με την Τάρσια Σταύρου και έχει ένα παιδί.

## Πολιτική διαδρομή
Την περίοδο των σπουδών του συμμετείχε στην Προοδευτική Κίνηση Φοιτητών. Το 2010 έγινε μέλος του Δικηγορικού Συλλόγου Λάρνακας και του Παγκύπριου Δικηγοριού Συλλόγου.

Συμμετείχε στις βουλευτικές εκλογές του 2016 στην Εκλογική Περιφέρεια Λάρνακας με το ΑΚΕΛ αλλά δεν εκλέχτηκε. Ωστόσο, λόγω της εκλογής του βουλευτή του ΑΚΕΛ στην Εκλογική Περιφέρεια Λάρνακας, Γιώργου Γεωργίου ως ευρωβουλευτή στις Ευρωεκλογές του 2019, τη θέση του στη βουλή πήρε στις 28 Ιουνίου 2019 ο Ανδρέας Πασιουρτίδης ως πρώτος επιλαχών, για την ΙΑ΄ Κοινοβουλευτική Περίοδο.

Ως βουλευτής, είναι μέλος της Κοινοβουλευτικής Επιτροπής Γεωργίας και Φυσικών Πόρων, μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού, μέλος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και μέλος της Κοινοβουλευτικής Επιτροπής Νομικών.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*
*
*
*
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λάρνακας
Κατηγορία:Κύπριοι δικηγόροι
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Πανεπιστήμιο του Μπρίστολ

Το **Πανεπιστήμιο του Μπρίστολ** () είναι πανεπιστήμιο με έδρα το Μπρίστολ της Αγγλίας, Ηνωμένο Βασίλειο. Οι ρίζες του προέρχονται από το *Merchant Venturers' Technical College*, το οποίο ιδρύθηκε ως σχολή το 1595. Ο άμεσος πρόγονος του, το Πανεπιστημιακό Κολλέγιο του Μπρίστολ, υφίσταται από το 1876.

## Παραπομπές


## Εξωτερικοί σύνδεσμοι
* 
*  

Κατηγορία:Πανεπιστήμια στην Αγγλία
Μεταπτυχιακό της Νομικής

Το **Μεταπτυχιακό της Νομικής** (**M.L.** ή **LL.M.**; λατινικά **' ή **') είναι ένα μεταπτυχιακό ακαδημαϊκό δίπλωμα, το οποίο μπορεί να αποκτηθεί από άτομα που κατέχουν ακαδημαϊκό πτυχίο νομικής, ένα επαγγελματικό πτυχίο νομικής ή ένα ακαδημαϊκό πτυχίο σε συναφή κλάδο. Σε ορισμένες δικαιοδοσίες, το Μεταπτυχιακό της Νομικής είναι το βασικό και απαραίτητο επαγγελματικό δίπλωμα για εισαγωγή σε νομική πρακτική.

## Παραπομπές

Κατηγορία:Νομική εκπαίδευση
Ευανθία Σάββα

Η **Ευανθία Σάββα** είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένη με το ΑΚΕΛ.

## Βιογραφικά στοιχεία
Η Ευανθία Σάββα γεννήθηκε στην Αραδίππου στις 17 Οκτωβρίου 1964. Ομιλεί πέρα από την ελληνική και την αγγλική γλώσσα. Είναι κάτοχος πτυχίου νομικής του Δημοκρίτειου Πανεπιστήμιου Θράκης.

Είναι νυμφευμένη με τον Σαββάκη Σάββα και έχει ένα υιό και δύο κόρες.

## Πολιτική διαδρομή
Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Αραδίππου με το ΑΚΕΛ. Επανεκλέχθηκε στις Δημοτικές εκλογές του 2011. Ήταν επικεφαλής της δημοτικής ομάδας του ΑΚΕΛ στον Δήμο Αραδίππου την περίοδο 2011-Μάιος 2016. Επιπλέον, ήταν μέλος της Σχολικής Εφορείας Αραδίππου την περίοδο 2006-2011.

Ακολούθως, εκλέχτηκε βουλευτής στις βουλευτικές εκλογές του 2016 στην Εκλογική Περιφέρεια Λάρνακας με το ΑΚΕΛ για την ΙΑ΄ Κοινοβουλευτική Περίοδο. Ως βουλευτής, ήταν μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Νομικών και της Κοινοβουλευτικής Επιτροπής Περιβάλλοντος. Επιπλέον, ήταν μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λάρνακας
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
3264 Μπάουντυ

Ο **Μπάουντυ (Bounty)** είναι ένας αστεροειδής που περιφέρεται στην εξωτερική περιοχή (την προς τον Δία) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το όνομα του βρετανικού πλοίου στο οποίο εκδηλώθηκε η περίφημη Ανταρσία του Μπάουντι το 1789 (στους αστεροειδείς με τον προηγούμενο και το επόμενο αύξοντα αριθμό έχουν δοθεί τα ονόματα των πρωταγωνιστών του επεισοδίου).

Αξιοσημείωτη είναι η μικρή κλίση της τροχιάς του Μπάουντυ ως προς την εκλειπτική, μόλις 58 λεπτά της μοίρας.

Η μέση διάμετρος του Μπάουντυ εκτιμάται σε 16,4 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,087.

## Παραπομπές


## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπαουντυ
Ζαχαρίας Ζαχαρίου

Ο **Ζαχαρίας Ζαχαρίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ.

## Βιογραφικά στοιχεία
Ο Ζαχαρίας Ζαχαρίου γεννήθηκε στην Ξυλοτύμβου στις 13 Δεκεμβρίου 1963. Ομιλεί πέρα από την ελληνική και την αγγλική γλώσσα. Σπούδασε οπτική και οπτομετρία στη Σχολή Επαγγελμάτων Υγείας και Πρόνοιας του Τεχνολογικού Εκπαιδευτικού Ιδρύματος (ΤΕΙ) Αθηνών. Εξασκεί το επάγγελμα του οπτικού.

Είναι νυμφευμένος με τη Μαρία Χατζηνικόλα και έχει ένα υιό.

## Πολιτική διαδρομή
Την περίοδο 1979-1981 διετέλεσε μέλος της Νεολαίας του Δημοκρατικού Συναγερμού (ΝΕΔΗΣΥ) και υπεύθυνος του μαθηματικού τμήματος της. Την περίοδο 1989-1991 ήταν επαρχιακός οργανωτικός γραμματέας της Οργάνωσης Νέων Επιστημόνων (ΟΝΕ) της ΝΕΔΗΣΥ Λάρνακας. Την περίοδο 1991-1994 ήταν επαρχιακός γραμματέας της οργάνωσης Προσφύγων-Αγνοουμένων του ΔΗΣΥ Λάρνακας. Την περίοδο 1994-1997 ήταν επαρχιακός γραμματέας των κλαδικών οργανώσεων του ΔΗΣΥ Λάρνακας. Την περίοδο 1997-2001 ήταν επαρχιακός οργανωτικός γραμματέας του ΔΗΣΥ Λάρνακας. Επιπλέον, ήταν μέλος του διοικητικού συμβουλίου του Οπτικού Συμβουλίου Κύπρου του Υπουργείο Υγείας την περίοδο 1998-2001. Ακόμη, είναι μέλος του Διευρυμένου Πολιτικού Γραφείου, της Πολιτικής Επιτροπής και του του Ανώτατου Συμβουλίου του ΔΗΣΥ.

Εκλέχτηκε για πρώτη φορά βουλευτής στις βουλευτικές εκλογές του 2001 στην Εκλογική Περιφέρεια Λάρνακας με τον ΔΗΣΥ για την Η΄ Κοινοβουλευτική Περίοδο. Στις βουλευτικές εκλογές του 2006 δεν επανεκλέχθηκε. Ακολούθησε η εκλογή του στις βουλευτικές εκλογές του 2011 για την Ι΄ Κοινοβουλευτική Περίοδο και στις βουλευτικές εκλογές του 2016 για την ΙΑ΄ Κοινοβουλευτική Περίοδο. 

Ως βουλευτής, διετέλεσε πρόεδρος της Κοινοβουλευτικής Επιτροπής Εμπορίου και Βιομηχανίας, αναπληρωτής πρόεδρος της Κοινοβουλευτικής Επιτροπής Εμπορίου και Βιομηχανίας και της Κοινοβουλευτικής Επιτροπής Υγείας και αναπληρωτής κοινοβουλευτικός εκπρόσωπος του ΔΗΣΥ. Ήταν πρόεδρος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και μέλος της Κοινοβουλευτικής Επιτροπής Μεταφορών, Επικοινωνιών και Έργων.

Δεν διεκδίκησε επανεκλογή στις βουλευτικές εκλογές του 2021.

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Κύπριοι οπτικοί
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Γεώργιος Αργυρόπουλος (αθλητής)

Ο **Γεώργιος Αργυρόπουλος** (γεννημένος στις 20 Ιανουαρίου 1970) είναι παλαίμαχος Έλληνας δρομέας μεγάλων αποστάσεων και αθλητής του στίβου. Συμμετείχε στα 50 χιλιόμετρα βάδην ανδρών στους Θερινούς Ολυμπιακούς Αγώνες του 2004 στην Αθήνα.

## Παραπομπές


Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Συμμετοχή των Ηνωμένων Πολιτειών στους Θερινούς Ολυμπιακούς Αγώνες 2016

Οι **[[Ηνωμένες Πολιτείες]]**, που εκπροσωπήθηκαν από την Ολυμπιακή Επιτροπή ΗΠΑ, συμμετείχαν στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες 2016]]** στο Ρίο ντε Τζανέιρο από τις 5 έως τις 21 Αυγούστου 2016. Η χώρα έχει συμμετάσχει σε όλες τις εκδόσεις των Θερινών Ολυμπιακών Αγώνων, εκτός από αυτής των Θερινών Ολυμπιακών Αγώνων 1980 λόγω του μποϊκοτάζ.

Ήταν η τρίτη καλύτερη εμφάνιση της χώρας στη διοργάνωση ως προς το σύνολο των μεταλλίων (121), έπειτα από το 1904 (239) και το 1932 (174), όπου και οι δύο αγώνες έγιναν στις Ηνωμένες Πολιτείες.

## Παραπομπές

ΗΠΑ
Κατηγορία:Αθλητισμός στις Ηνωμένες Πολιτείες
3260 Βίζμπορ

Ο **Βίζμπορ (Vizbor)** είναι ένας αστεροειδής που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και του έδωσε το όνομα του Σοβιετικού τραγουδοποιού και ηθοποιού Γιούρι Βίζμπορ.

## Φυσικά χαρακτηριστικά
Τα κυρίως φυσικά χαρακτηριστικά του Βίζμπορ είναι άγνωστα. Ο Βίζμπορ περιστρέφεται γύρω από τον εαυτό του μία φορά κάθε 60 ως 85 ώρες περίπου, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βιζμπορ